Alan Pardew

Alan Scott Pardew (født 18. juli 1961) er en engelsk fotballtrener og tidligere spiller.

Høydepunktet som spiller kom i 1990 da han spilte for Crystal Palace. Pardew scoret vinnermålet i semifinalen mot Liverpool som Palace vant 4–3. I den finalen ble det 3–3 mot Manchester United, men Palace tapte omkampen 0–1.

Reading 
I 1999 ble Pardew manager i Reading. Han snudde laget fra å være et nedrykkslag til opprykkslag. I 2000/01 kom Reading til play-off-finale i Football League Two, men det ble tap for Walsall FC. Neste sesong rykket laget direkte opp i Football League One. I denne ligaen ble de nummer fire, og de tapte i play-off igjen, denne gangen mot Wolverhampton Wanderers.

West Ham 
I 2003 ble han manager i West Ham. Han gjorde det bra i West Ham og førte dem blant annet til finale i FA-cupen i 2006. De tapte for Liverpool på straffesparkkonkurranse. West Ham ledet to ganger, men Liverpool kom tilbake helt på slutten og utlignet ved et fantastisk langskudd av Steven Gerrard. Men det hadde allikevel vært en meget bra sesong for West Ham. I 2006 hentet han Carlos Tevez og Javier Mascherano, noe som i ettertid er regnet som en genistrek.

I desember 2006 fikk Pardew sparken i West Ham.

Charlton 
På julaften 2006 fikk han jobben som manager i Charlton. I hans første kamp i Charlton ble det 2–2 hjemme mot Fulham. Charlton ledet 2–1 til det 93. minutt, men Fulham scoret da og det ble 2–2. Han var manager i Charlton til 2008, da han fikk sparken.

Southampton 
17. juli 2009 ble han oppnevnt som ny manager i League One-klubben Southampton. Pardew førte Southamton til playoff-finalen på Wembley, hvor de slo Carlisle United 4–1. Fem måneder senere mistet Pardew jobben.

Newcastle United 
Den 9. desember 2010 ble det klart at Pardew skulle ta over jobben som manager i Premier League-klubben Newcastle United. Han tok over etter Chris Hughton som svært overraskende hadde fått sparken noen dager tidligere. I sin debutkamp førte han Newcastle til 3–1-seier over Liverpool på St. James' Park.

I sin første hele sesong som manager, gjorde Pardew det så bra at han ble tildelt prisen for årets manager i Premier League.

Referanser

Eksterne lenker 
 

Engelske fotballtrenere
Engelske fotballspillere
Fotballspillere for Dulwich Hamlet FC
Fotballspillere for Yeovil Town FC
Fotballspillere for Crystal Palace FC
Fotballspillere for Charlton Athletic FC
Fotballspillere for Tottenham Hotspur FC
Fotballspillere for Barnet FC
Fotballspillere for Reading FC
Fotballtrenere for Reading FC
Fotballtrenere for West Ham United FC
Fotballtrenere for Charlton Athletic FC
Fotballtrenere for Southampton FC
Fotballtrenere for Newcastle United FC
Fotballtrenere for Crystal Palace FC
Fotballtrenere for West Bromwich Albion FC
Fotballtrenere for ADO Den Haag
Personer fra Wimbledon
Fødsler i 1961